പൂഞ്ചോല, ഇരുന്പകച്ചോല വനത്തില് ഉരുള്പൊട്ടല് കാഞ്ഞിരപ്പുഴ: പൂഞ്ചോലയിലേയും ഇരുന്പകച്ചോലയിലേയും വനമേഖലയില് ഇന്നലെ ഉച്ചയ്ക്കു ശേഷമുണ്ടായ ഉരുള്പൊട്ടലില് വ്യാപകനാശം. മൂന്നുമണിയോടെയാണ് കാഞ്ഞിരപ്പുഴ പഞ്ചായത്തിലെ പൂഞ്ചോല, ഇരുന്പകച്ചോല വനത്തില് ഉരുള്പൊട്ടിയത്. ഇതോടെ പൂഞ്ചോല ഓടക്കുന്ന് പുഴയില് ചെളിയും കല്ലും നിറഞ്ഞ വെള്ളം കുത്തിയൊഴുകി. കുത്തൊഴുക്കില് ഓടക്കുന്ന് പാലം തകര്ന്നു. ഇതോടെ ഓടക്കുന്ന് മേഖലയിലേക്ക് ഗതാഗത സൗകര്യമില്ലാതായി മേഖല ഒറ്റപ്പെട്ടു. ഇരുപതോളം കുടുംബങ്ങളാണ് ഒറ്റപ്പെട്ടത്. ഇവരില് പലരും ബന്ധുവീടുകളിലേക്കു മാറി താമസിച്ചിട്ടുണ്ട്. ഉരുള്പൊട്ടലില് ചെളിയും കല്ലും നിറഞ്ഞ വെള്ളം കുത്തിയൊഴുകി പൂഞ്ചോല ഓടക്കുന്നിലെ ഗീവര്ഗീസ് സഹദയുടെ കപ്പേള തകര്ന്നു. കപ്പേളയുടെ മതില് പൂര്ണമായും തകര്ന്നു. ഇന്റര്ലോക്കുകളും തകര്ന്ന അവസ്ഥയിലാണ്. രണ്ടു ലക്ഷം രൂപയോളം നഷ്ടം സംഭവിച്ചതായി ഇടവക വികാരി ഫാ. ലിവിന് ചുങ്കത്ത് പറഞ്ഞു.ഓടക്കുന്ന് പാലത്തിനു സമീപം നിര്ത്തിയിട്ടിരുന്ന മൂന്ന് ബൈക്കുകള് കുത്തൊഴുക്കില്പെട്ടു. പൂഞ്ചോല ചീങ്കല്ലേല് ഒൗസേപ്പിന്റെതുള്പ്പെടെ മൂന്നു ബൈക്കുകളാണ് കുത്തൊഴുക്കില്പ്പെട്ടത്. ഓടക്കുന്ന് പാലത്തിനുസമീപം നിര്ത്തിയിട്ടിരുന്ന നിരവധി വാഹനങ്ങളിലും വെള്ളം കയറി. ഓടക്കുന്ന് പുഴയുടെ തീരത്തുള്ള നിരവധി വീടുകളിലും വെള്ളം കയറി. പൂഞ്ചോലഓടക്കുന്ന് റോഡില് കുത്തൊഴുക്കില് മണ്ണും പാറക്കഷണങ്ങളും വന്ന് അടിഞ്ഞ നിലയിലാണ്. പലയിടത്തും മണ്ണിടിച്ചിലും ഉണ്ടായതിനാല് ഇതിലൂടെയുള്ള ഗതാഗതം ദുഷ്കരമായിട്ടുണ്ട്. ഇരുന്പകച്ചോല കക്കി മലവാരത്തിലും ഉരുള്പൊട്ടലില് വ്യാപകനാശം. ഉരുള്പൊട്ടലിനെ തുടര്ന്ന് ഇരുന്പകച്ചോലപ്പുഴയില് ക്രമാതീതമായി വെള്ളം ഉയര്ന്നു. നിരവധി വീടുകളില് വെള്ളം കയറി. ഇരുന്പകച്ചോല റോഡില് പലയിടത്തായി മണ്ണിടിഞ്ഞു. ആളപായമുണ്ടായിട്ടില്ല. പകല് സമയത്തായതിനാല് ജനങ്ങള്ക്കു വിവരങ്ങള് വേഗത്തില് കൈമാറാനായത് ആശ്വാസമായി. കൃഷിയിടത്തില് ചെളിയും കല്ലും വന്ന് അടിഞ്ഞ് ഇരുന്പകച്ചോലയില് വ്യാപകമായ കൃഷിനാശം ഉണ്ടായിട്ടുണ്ട്. ഉരുള്പൊട്ടലുണ്ടായ മേഖലകളില് കോങ്ങാട് എംഎല്എ കെ. ശാന്തകുമാരി, കാഞ്ഞിരപ്പുഴ ഗ്രാമപഞ്ചായത്ത് പ്രസിഡന്റ് സതീ രാമരാജന്, തഹസില്ദാര് ബിജു, മണ്ണാര്ക്കാട് ഡിവൈഎസ്പി വി.എ. കൃഷ്ണദാസ് തുടങ്ങിയവര് സന്ദര്ശിച്ചു.